text: Participació de l'Helena Arnauda a la Iniciativa Súper Mamis - Notícies - CAPSBE
  A la xerrada es va posar èmfasi en la importància que l'alimentació infantil té per al creixement de l'infant i l'establiment de bons hàbits alimentaris que previnguin l'obesitat, alhora que facilita espais privilegiats per a la comunicació, la transmissió de valors i l'enfortiment dels vincles afectius familiars.
  La iniciativa Super Mamis s'emmarca dins de la creació d'una comunitat Alumni Exit, és a dir, creada por antigues alumnes de la Fundació EXIT. El seu objectiu és el de millorar i facilitar la criança dels fills i filles de famílies que es troben en situació de vulnerabilitat, permetent que els membres de la família es puguin desenvolupar personal i laboralment.
  CAPSBE reitera, un cop més i d'aquesta manera, el seu compromís amb les iniciatives de la Fundació EXIT per millorar les competències en els nostres àmbits d'expertesa.